ठेकेदारले विभिन्न कारण देखाएर भुक्तानी रकम दाबी गर्दै जाने तर काम अघि नबढ्ने भएपछि लागत थपिंदै जान्छ । यसै पनि, प्रशासनिक निर्णय प्रक्रियामा सुस्तताका कारण ठेकेदारलाई खेल्ने ठाउँ बढ्छ । निर्माण प्रशासनको कमजोरी र निर्णय प्रक्रियाको सुस्तताका कारण पनि आयोजनाहरूको लागत बढिरहेको अख्तियार दुरुपयोग अनुसन्धान आयोगका पूर्व प्रमुख आयुक्त सूर्यनाथ उपाध्याय बताउँछन् । उनी भन्छन्, “आयोजनाको डिजाइनलाई गम्भीर तवरबाट नहेर्दा पनि समस्या आइरहेको छ ।”
